da da en da de cs da en et de da da da en en en da de cs da en et de da da da en en da da da da da da da da en es da da da da da da da ca en nb da en da en da da da nb en en fr da en zh da en da da da da da da da da da da da da da da da da da da de de en
Forårsruller med filodej og kylling – Wobblybits.dk
Skrevet af Wobblybits den 7. oktober 2021 i Frokost, Hovedretter, Nye opskrifter, Opskrifter
Jeg tror ikke, man skal have fulgt med på min Instagram alt for længe for at have opdaget, at vi er ret vilde med asiatisk mad herhjemme. Sådan virkelig! Og noget af det, vi især er blevet svært glade for, er det vietnamesiske køkken!
En forkærlighed, der er opstået af at bestille alt for meget mad fra vores lokale vietnamesiske restaurant – Pho Saigon (som sådan virkelig, virkelig er et besøg værd, hvis vi nu skal smide en lille anbefaling afsted på sådan en helt almindelig torsdag).
Personligt er jeg ret glad for:
… Og så Chả Giò, der er en friturestegt forårsrulle med svine-/rejefars og altså også totalt meget inspirationen til de her nudler!! 😎
Servér nudlerne med en asiatiskinspireret salat, hoisinsauce, chilimayo og sød chilisauce.
Jeg siger dig – det er møglækkert!!! 🤤🤤
P.S. I min salat har jeg revet gulerod, romainesalat, cherrytomater, agurk, forårsløg, koriander, chili, peanuts, ristede løg, sesam og en “lidt af det og lidt af det”-dressing.
P.P.S. Rullerne kan sagtens gemmes til frokost dagen efter eller fryses ned til en anden god gang!
Forårsruller med filodej og kylling
1 pakke fersk filodej
450 gram hakket kylling
150 gram revet gulerod
1 spsk. revet ingefær
2 spsk. fish sauce
1 spsk. brun farin
1/3 tsk. friskkværnet peber
1/3 tsk. grof salt
Kog/iblødsæt nudlerne som anvist på pakken.
Snit bananskalotteløget fint og riv fed hvidløg.
Når nudlerne er færdige, skylles de under den kolde hane og hakkes meget groft.
Bland nu de afkølede nudler med hakket kylling, æg, revet gulerod, bananskalotteløg, ingefær, østerssauce, soyasauce, fish sauce, brun farin, friskkværnet peber og salt til en ensartet fars.
Del arkene af filodej på langs og på tværs, så du får fire mindre firkanter.
Tænd ovnen på 200 grader varmluft.
Nu skal forårsrullerne fyldes! Det gør du ved at tage et af de udskårne ark filodej, pensle det med sammenpisket æg eller vand og lægge 2-3 spsk. fars på den penslede filodej.
Fordel farsen som en lille "pølse" på den korte led af filodejen, cirka 2-3 cm fra bunden af arket.
Fold nu bunden af filodejen over "pølsen" af fars, buk siderne ind over, så den lukkes i siderne og rul nu sammen til en forårsrulle.
Læg forårsrullen på en beklædt bageplade.
Fortsæt, til der ikke er mere fars.
Pensl. forårsrullerne med en smule sesamolie.
Bag forårsrullerne i ovnen ved 200 grader varmluft i cirka 30 minutter.
Spis dem med det samme til en lækker salat. Servér med chilimayo, hoisinsauce og sød chilisauce.
Hokkaidosuppe med chili og ingefær
Filotærte med kartofler, oliven og feta
Jeg har længe gået med drømmen om vaskeægte at lave den her hjemmeside - et lille virtuelt opskriftsindeks, om du vil - så hermed! Ambitionen er, at siden her skal blive min legeplads (foruden den jeg har på Instagram), hvor jeg kan udforske, lege med og nørde min store forkærlighed for mad.